**Výzva na predkladanie ponúk**

pre zákazku, na ktorú sa nevzťahuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Obstarávajúci subjekt (zadávateľ):**

Názov: **DREVOP, s.r.o., Dlhé nad Cirochou**

Sídlo: Priemyselná 574/2, 067 82 Dlhé nad Cirochou

IČO: 36 458 708

Kontaktná osoba (meno a priezvisko): Ing. Štefan Nemčík

tel. č. kontaktnej osoby: 057 7623549

e-mail kontaktnej osoby: drevop@drevop.sk

adresa hlavnej stránky verejného obstarávateľa /URL/: [www.drevop.sk](http://www.drevop.sk)

1. **Zatriedenie obstarávacieho subjektu:**

Osoba, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP.

Zadávateľ postupuje podľa pokynov Poskytovateľa NFP a Jednotnej príručky pre žiadateľov/prijímateľov k procesu a kontrole verejného obstarávania/obstarávania (<https://www.partnerskadohoda.gov.sk/zakladne-dokumenty/> )

1. **Názov zákazky podľa zadávateľa:**

***Prvotné spracovanie menej hodnotného a nadrozmerného dreva s maximálnym využitím automatizácie s cieľom zvýšenia jeho výťažnosti a koncovej realizačnej ceny finálnym opracovaním.***

1. **Druh zákazky** (tovar, služby, stavebné práce)**: tovar**
2. **Hlavné miesto dodania tovaru:**

Výrobný areál zadávateľa na adrese: Priemyselná 574/2, Dlhé nad Cirochou 067 82, SR.

1. **Výsledok zadávania zákazky (typ zmluvy, lehota na realizáciu zákazky, platobné podmienky):**

Podmienky sú uvedené v Zmluve o dielo, ktorej vzor je prílohou č. 3 tejto výzvy.

1. **Opis predmetu zákazky:**

Inovácia a modernizácia technológie na primárne spracovanie drevnej hmoty.

Komplexný výrobný uzol na porez a finálne opracovanie vrátane dopravníkového systému na manipuláciu pred a po poreze, odsávacieho zariadenia a zariadenia na recykláciu pri spracovaní dreva. Súčasťou predmetu zákazky je aj doprava na miesto dodania a montáž zariadení s uvedením do prevádzky.

**Podrobný opis predmetu zákazky je uvedený v prílohe č. 1 výzvy.**

**Zákazka je rozdelená na 6 častí:**

***Časť 1:*** *Súbor dopravníkov pre automatizovaný prísun guľatiny do pilnice a automatizovaný presun reziva v rámci pilnice*

***Časť 2:*** *Technológia pásovej píly s plnou automatizáciou*

***Časť 3****:* *Technológia rozmietacej píly vrátane automatickej mechanizácie a spiatkovania*

***Časť 4:*** *Technológia finálneho opracovania reziva*

***Časť 5:*** *Progresívne recyklačné technológie pri spracovaní dreva*

***Časť 6:*** *Technológia odsávania*

**Ponuku je možné predložiť na ktorúkoľvek časť alebo viacero častí.**

1. **Spoločný slovník obstarávania:**

42642100-9

60000000-8

51530000-6

1. **Hlavné podmienky financovania a platobné dojednania:**

Podmienky financovania a platobné dojednania sú uvedené v prílohe výzvy – Zmluva o dielo.

1. **Podmienky uzavretia zmluvy:**

Zadávateľ uzatvorí zmluvu s úspešným dodávateľom za predpokladu,

a) že je oprávnený dodávať obstarávaný tovar v rozsahu predmetu zákazky

b) že u neho neexistuje dôvod na vylúčenie z dôvodu, že existuje konflikt záujmov, ktorý nie je možné odstrániť inými účinnými opatreniami.

**Splnenie podmienky pre uzavretie zmluvy podľa bodu a) overí zadávateľ u úspešného dodávateľa/ov z verejne dostupných zdrojov** *(identifikácia prebehne najmä cez informácie verejne uvedené v obchodnom registri alebo v živnostenskom registri a pod.)*. Ak toto overenie nebude možné, požiada zadávateľ dodávateľa o predloženie príslušného dokladu.

Problematika konfliktu záujmov je bližšie upravená v MP CKO č. 13 k posudzovaniu konfliktu záujmov v procese VO. Zadávateľ je povinný skúmať a predchádzať konfliktu záujmov aj v prípade zákaziek, na ktoré sa nevzťahuje pôsobnosť ZVO.

Pojem konflikt záujmov zahŕňa najmä situáciu, ak zainteresovaná osoba, ktorá môže ovplyvniť výsledok alebo priebeh VO, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s VO.

Zadávateľ bude skúmať možný konflikt záujmov pred realizáciou relevantných úkonov v procese obstarávania, a to aj opakovane.

Zadávateľ predloží poskytovateľovi pomoci na kontrolu dokumentáciu z obstarávania pred podpisom Zmlúv o dielo s úspešným dodávateľom/mi. Zmluvy o dielo, pre každú časť predmetu zákazky zvlášť, budú podpísané **zadávateľom až po odsúhlasení dokumentácie z procesu zadávania zákazky zo strany poskytovateľa pomoci** (administratívna kontrola postupov verejného obstarávania).

Zároveň upozorňujeme, že zadávateľ nemôže uzavrieť zmluvu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora (ďalej len „RPVS“) a nie sú zapísaní v RPVS alebo ktorých subdodávatelia, ktorí majú povinnosť zapisovať sa do RPVS a nie sú zapísaní v RPVS podľa zákona č. 315/2016 Z.z.

**Túto podmienku bude pred podpisom zmlúv overovať zadávateľ z verejne prístupného Registra partnerov verejného sektora (**[**https://rpvs.gov.sk/rpvs/**](https://rpvs.gov.sk/rpvs/) **)**

Zadávateľ vyžaduje, aby úspešný dodávateľ v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do RPVS.

Následne s úspešným dodávateľom bude uzatvorená Zmluva o dielo pre príslušnú časť predmetu zákazky podľa vzoru Zmluvy o dielo uvedenej v prílohe č. 3 tejto výzvy.

1. **Kritérium/kritériá na vyhodnotenie ponúk a pravidlá ich uplatnenia:**

Najnižšia celková cena príslušnej časti predmetu zákazky v EUR bez DPH.

1. **Spôsob určenia ceny:**

Cena musí obsahovať všetky náklady bezprostredne spojené s dodávkou tovaru.

(Pozn. cena strojov, prístrojov a zariadení je definovaná podľa § 25 ods. (6) písm. a) zákona č. 431/2002 Z. z. o účtovníctve v znení neskorších predpisov)

**Cenu žiadame uviesť v mene EUR pre každú časť predmetu zákazky, na ktorú sa predkladá ponuka podľa prílohy č. 1 výzvy v zložení:**

* Cena technológie
* Cena jednotlivých prvkov príslušenstva
* Cena ďalších súčastí hodnoty obstarávaného zariadenia

Ak predkladateľ cenovej ponuky nie je platiteľom DPH, uvedie navrhovanú cenu jednotlivých technológií celkom. Na skutočnosť, že nie je platiteľom DPH, upozorní/uvedie v cenovej ponuke.

1. **Lehota na predkladanie ponúk:**

Lehota na predkladanie ponúk: **18.11.2021 do 12:00**

Na ponuku predloženú po uplynutí lehoty na predkladanie ponúk zadávateľ nebude prihliadať.

**Spôsob a miesto na predloženie ponúk:**

**Cenové ponuky sa predkladajú v písomnej forme a to elektronicky na adresu:**

drevop@drevop.sk

**alebo poštou, kuriérom alebo osobne na adresu:**

DREVOP, s.r.o., Dlhé nad Cirochou, Priemyselná 574/2, 067 82 Dlhé nad Cirochou

Kontaktná osoba: Ing. Štefan Nemčík

Telefón: +421 57 7623549

V prípade osobného doručenia ponuky zo strany potenciálneho dodávateľa,
je povinnosťou zadávateľa vydať potenciálnemu dodávateľovi potvrdenie o prevzatí ponuky, ak o to potenciálny dodávateľ požiada.

1. **Požadovaný obsah ponuky:**

Ponuka musí obsahovať:

**a) vyplnenú tabuľku podľa prílohy č. 1 Výzvy – Opis predmetu zákazky a to pre každú časť, na ktorú predkladá svoju ponuku, podľa pokynov zadávateľa.**

**b) súhlas s obchodnými podmienkami podľa vzoru v prílohe č. 2 Výzvy**

1. **Vyhodnotenie ponúk:**

Ak bude predložená viac ako jedna ponuka na príslušnú časť predmetu zákazky, zadávateľ vyhodnotí splnenie požiadaviek na predmet zákazky po vyhodnotení ponúk na základe kritéria na vyhodnotenie ponúk, a to iba v prípade dodávateľa, ktorý sa umiestnil na prvom mieste v poradí pre príslušnú časť predmetu zákazky. Uvedené pravidlá nevylučujú, aby zadávateľ vyhodnotil splnenie požiadaviek na predmet zákazky v prípade všetkých dodávateľov, ktorí predložili ponuku.

Zadávateľ požiada dodávateľa o vysvetlenie alebo doplnenie dokladov predložených v ponuke, ak z predložených dokladov nemožno posúdiť ich platnosť, alebo splnenie požiadavky na predmet zákazky. Ak dodávateľ v lehote určenej zadávateľom nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov zadávateľa nespĺňa požiadavky na predmet zákazky, zadávateľ ponuku tohto dodávateľa vylúči a vyhodnocuje splnenie požiadaviek na predmet zákazky u ďalšieho dodávateľa v poradí.

Zadávateľ po vyhodnotení ponúk zašle informáciu o vyhodnotení ponúk všetkým zúčastneným potenciálnym dodávateľom elektronicky.

1. **Jazyk, v ktorom možno predložiť ponuky:**

Ponuka musí byť predložená v slovenskom alebo českom jazyku. Ak má potenciálny dodávateľ sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka (nevyžaduje sa úradný preklad), okrem dokladov predložených v českom jazyku.

1. **Zákazka sa týka projektu / programu financovaného z fondov EÚ:**

Operačný program: Integrovaná infraštruktúra

Názov projektu: Prvotné spracovanie menej hodnotného a nadrozmerného dreva s maximálnym využitím automatizácie s cieľom zvýšenia jeho výťažnosti a koncovej realizačnej ceny finálnym opracovaním.

Kód projektu v ITMS2014+: 313012AQT8

Výzva - kód Výzvy: OPVaI-MH/DP/2018/1.2.2-21

1. **Dátum zaslania výzvy na predkladanie ponúk: 08.11.2021**

**Prílohy:**

1. *Opis predmetu zákazky*
2. *Súhlas s obchodnými podmienkami*
3. *Zmluva o dielo*

Dlhé nad Cirochou

 Ing. Štefan Nemčík

 štatutárny zástupca